joelniklaus/EU_Wikipedias huggingface dataset:
Πλαγίως (ταινία)

Πλαγίως (πρωτότυπος τίτλος: Sideways) είναι αμερικανική κωμική-δραματική ταινία, σε σκηνοθεσία του Αλεξάντερ Πέιν και σενάριο του ίδιου μαζί με τον Τζιμ Τέιλορ. Η ταινία είναι βασισμένη στο ομώνυμο βιβλίο του Ρεξ Πίκετ. Πρωταγωνιστούν οι  Πολ Τζιαμάτι, Τόμας Χέιντεν Τσερτς, Βιρτζίνια Μάντσεν και Σάντρα Ο.

Το θέμα της ταινίας είναι δυο άνθρωποι μέσης ηλικίας οι οποίοι, απογοητευμένοι με τους εαυτούς τους, αποφασίζουν κάνουν ένα εβδομαδιαίο ταξίδι στην Καλιφόρνια. Στην πορεία όμως ανακαλύπτουν διάφορα πράγματα καθώς και τον εαυτό τους.

Η ταινία  κυκλοφόρησε στις κινηματογραφικές αίθουσες στις 22 Οκτωβρίου 2004. Απέσπασε κυρίως θετικά σχόλια από τους κριτικούς. Η ταινία επίσης προτάθηκε για διάφορα βραβεία, συμπεριλαμβανομένου 5 βραβεία Όσκαρ, επτά Χρυσές Σφαίρες ένα βραβείο BAFTA .

Πλοκή 
Ο Μάιλς (Πολ Τζιαμάτι), ένας πληγωμένος ζωντοχήρος και επίδοξος συγγραφέας με εμμονή στο κρασί, αποφασίζει να κάνει δώρο στον παλιό του φίλο απ` το πανεπιστήμιο και αποτυχημένο ηθοποιό, Tζακ (Tόμας Χέιντεν Τσερτς), ένα πανηγυρικό ταξίδι στα αμπέλια της κοιλάδας Σάντα Ινέζ, μία βδομάδα πριν από τον γάμο του Τζακ.

Ηθοποιοί και Χαρακτήρες
Πολ Τζιαμάτι στον ρόλο του Μάιλς Ρέιμοντ
Τόμας Χέιντεν Τσερτς στον ρόλο του Τζακ Κολε
Βιρτζίνια Μάντσεν στον ρόλο της Μάγια Ρανταλ
Σάντρα Ο στον ρόλο της Στέφανι
Μαιρη Λουιζ Μπερκ στον ρόλο της Φίλιπς Ρέιμοντ
Τζέσικα Χετστ στον ρόλο της Βικτώρια 
Στέφανι Φάρασυ στον ρόλο της μητέρας της Βικτώριας
Μίσι Ντόρτι στον ρόλο της Κάμι 
Μ.Κ.Γκεΐνεϊ  στον ρόλο του συζύγου της Κάμι
Αλύσια Ρεΐνερ  στον ρόλο της Κριστίν Εργκάνιαν
Σεΐκ Τουκμάνιαν  στον ρόλο της Κυρίας Εργκάνιαν  
Σόουν Ντουκ  στον ρόλο του Μαΐκ Εργκάνιαν 
Φιλ Ριβς στον ρόλο του Δρ.Γουολτ Χέντρικς

Βραβεία και Υποψηφιότητες

Παραπομπές

Εξωτερικοί σύνδεσμοι
 
 Πλαγίως  στο cine.gr
 Sideways  κριτική ανάλυση του Ρότζερ Ίμπερτ 

Αμερικανικές ταινίες
Ταινίες του 2004
Αγγλόφωνες ταινίες
Αμερικανικές ρομαντικές κωμικές ταινίες
Αμερικανικές δραματικές κωμικές ταινίες
Αμερικανικές αισθηματικές δραματικές ταινίες
Ταινίες των οποίων ο σεναριογράφος κέρδισε Όσκαρ Καλύτερου Διασκευασμένου Σεναρίου
Αμερικανικές buddy ταινίες
Ταινίες γυρισμένες στην Καλιφόρνια
Ταινίες τοποθετημένες στην Καλιφόρνια
Κιλόσα

Η Κιλόσα ((Kilossa) ή Κιλόζα (Kilosa)) είναι  πόλη στην Περιφέρεια Μορογκόρο της Τανζανίας, στην Ανατολική Αφρική. Είναι η διοικητική πρωτεύουσα της Περιοχής Κιλόσα. Κατά το 2002, ο πληθυσμός της πόλης ήταν 26.060.

Το 1905, όταν η Τανγκανίκα ήταν ακόμη Γερμανική Αποικία, εκδηλώθηκε η λεγόμενη επανάσταση των Μάτζι-μάτζι (ή κατ'άλλους Μάγκι-μάγκι). Οι Γερμανοί αρχικά δεν έδωσαν σημασία σε αυτή την εξέγερση των ιθαγενών. Αυτοί όμως όταν έφθασαν να αριθμούν αρκετές χιλιάδες, επιτέθηκαν στην ολιγάριθμη Γερμανική φρουρά και κατέλαβαν το Διοικητήριο της πόλης. 

Η Μάχη της Κιλόσα διεξήχθη κατά τη διάρκεια της Εκστρατείας της Ανατολικής Αφρικής του Α' Παγκοσμίου Πολέμου.

Δείτε επίσης
 Διοικητικές υποδιαιρέσεις της Τανζανίας
 Περιφέρεια Μορογκόρο
 Περιοχή Κιλόσα

Παραπομπές

Πόλεις της Τανζανίας
Κατοικημένες περιοχές στην Περιφέρεια Μορογκόρο
Σαμ Σμιθ

O Σαμ Σμιθ (Samuel Frederick "Sam" Smith, γενν. 19 Μαΐου 1992) είναι Άγγλος τραγουδιστής και τραγουδοποιός. Έγινε διάσημος , τον Οκτώβριο του 2012, όταν έλαβε μέρος στο σινγκλ των Disclosure "Latch", το οποίο έφτασε στην 11η θέση στα βρετανικά τσαρτς. Ακολούθησε η επιτυχία του Naughty Boy "La La La", που του χάρισε το πρώτο νούμερο ένα σινγκλ τον Μάιο του 2013.

Το πρώτο του άλμπουμ με τίτλο "In the Lonely Hour" κυκλοφόρησε το Μάιο του 2014 από την Capitol Records. Το πρώτο single , "Lay Me Down " , κυκλοφόρησε πριν από το "La La La ".

Τον Δεκέμβριο του 2014 ο Σμιθ ήταν υποψήφιος για έξι βραβεία Γκράμι και κέρδισε τέσσερα.

Για τη σύνθεση (μαζί με τον Τζέιμς Νέιπς) του τραγουδιού  "Writing's on the Wall", για την ταινία Spectre (2015), ο Σαμ κέρδισε Χρυσή Σφαίρα και Όσκαρ καλύτερου πρωτότυπου τραγουδιού.  Το δεύτερο άλμπουμ του, με τίτλο The Thrill of It All, κυκλοφόρησε τον Νοέμβριο του 2017 και το τραγούδι του (από το άλμπουμ αυτό) "Too Good at Goodbyes", ανέβηκε στην κορυφή στο Ηνωμένο Βασίλειο και στην Αυστραλία και στην 4η θέση στις ΗΠΑ.

Δισκογραφία

Άλμπουμ 
In the Lonely Hour (2014)
The Thrill of It All (2017)

Βραβεύσεις

Γκράμι 
Καλύτερου πρωτοεμφανιζόμενου καλλιτέχνη (2014)
Δίσκος της χρονιάς (2014) για το "In the Lonely Hour"
Τραγούδι της χρονιάς για το "Stay with me" (2014)
Καλύτερο ποπ άλμπουμ με τραγούδι (2014) για το "In the Lonely Hour"

Όσκαρ 
Καλύτερο πρωτότυπο τραγούδι (2015)

Χρυσές Σφαίρες 
Καλύτερο πρωτότυπο τραγούδι (2015)

Εξωτερικοί σύνδεσμοι
  επίσημος δικτυακός τόπος
 Προφίλ, samsmithsinger.com, accessed 14-2-2015.
 Προφίλ, MTV.com, accessed 14-2-2015.

Παραπομπές 

Σμιθ Σαμ
Βραβευμένοι με Γκράμι
Βραβευμένοι με Brit
Γκάμπρος Ιντερνάσιοναλ ΦΚ

Η Γκάμπρος Ιντερνάσιοναλ ΦΚ είναι μια νιγηριανή ποδοσφαιρική ομάδα. Συμμετέχει στην Nigeria Premier League. Έδρα της ομάδας είναι το Gabros Stadium, χωρητικότητας 3000 θεατών. Ιδρύθηκε το 1997.

Εξωτερικοί σύνδεσμοι
Επίσημη ιστοσελίδα
Gabros want league title
Gabros Drag Enyimba to NFL
Capital Oil Boost Gabros

Ποδοσφαιρικές ομάδες Νιγηρίας
Ιδρύσεις ποδοσφαιρικών ομάδων το 1997
 
Ιδρύσεις ποδοσφαιρικών ομάδων το 2015
Α.Ο.Κ. Κέρκυρα

Ο ΑΟ Κασσιόπης "Κέρκυρα" ήταν ελληνικός ποδοσφαιρικός σύλλογος. Αγωνιζόταν στις επαγγελματικές κατηγορίες ως ΠΑΕ Κέρκυρα ως την σεζόν 2019-20. Μετά την απόφαση της ομάδας να αποσυρθεί από τα επαγγελματικά πρωταθλήματα, κατατέθηκε η επωνυμία «Π.Α.Ε. Κέρκυρα» (Ποδοσφαιρική Αθλητική Ένωση). Τη σεζόν 2020-21 άλλαξε και πάλι ονομασία σε Α.Ο. Κασσιόπης.

Ίδρυση 

Δημιουργήθηκε τον Ιούλιο του 2013 με συγχώνευση ή συνένωση του επαγγελματικού τμήματος ποδοσφαίρου του ΑΟ Κέρκυρα, το οποίο είχε μόλις υποβιβαστεί στη Φούτμπολ Λιγκ, και του ΑΟ Κασσιόπης (ή Κασσιώπης, με τελικό -ς) που είχε πετύχει την άνοδό του στην ίδια κατηγορία. Το νέο σωματείο φέρει το ΑΦΜ (Αριθμό Φορολογικού Μητρώου) του ΑΟ Κασσιόπης,   η δε επωνυμία του εμπεριέχει τη δική του σύμφωνα με απόφαση του τοπικού Πρωτοδικείου από τον Οκτώβριο του 2013 και σε αντίθεση με την αίτηση αναγνώρισης ως Ποδοσφαιρική & Αθλητική Ένωση «Κέρκυρα» που είχαν υποβάλει οι εμπνευστές της κίνησης.

Ιστορία 
Την πρώτη αγωνιστική περίοδο της ύπαρξής του, ο ΑΟΚ αναδείχθηκε πρωταθλητής Βορείου ομίλου 2013-14 της Φούτμπολ Λιγκ και καταλαμβάνοντας τη 2η θέση μεταξύ 8 στους αγώνες κατάταξης (play-off) που ακολούθησαν, προβιβάστηκε στην ανώτερη κατηγορία του ελληνικού ποδοσφαίρου.

Την περίοδο 2014–15 τερμάτισε στη 10η θέση, εξασφαλίζοντας την παραμονή του για την επόμενη χρονιά, αποβλήθηκε όμως από το πρωτάθλημα λόγω παράτυπης μεταβίβασης μετοχών. Ως ποινή από την Ελληνική Ποδοσφαιρική Ομοσπονδία, επιβλήθηκε ο υποβιβασμός της ομάδας στη Φούτμπολ Λιγκ, αντί του Λεβαδειακού.

Την περίοδο 2015–16 τερμάτισε στη 2η θέση, εξασφαλίζοντας την επιστροφή του στην Α' Εθνική κατηγορία. Στο πρωτάθλημα της περιόδου 2016-17 τερμάτισε στη 10η θέση.

Την περίοδο 2017-18 τερμάτισε στη 15η θέση και υποβιβάστηκε. Τη σεζόν 2018-19 και 2019-20 συμμετείχε στην Β' Εθνική.

Την περίοδο 2020-21 η διοίκηση της ομάδας δεν δήλωσε συμμετοχή στο πρωτάθλημα της Football League έτσι ώστε να συμμετάσχει σε εκείνο της Γ΄ Εθνικής ενώ αναμένεται να πάρει την επωνυμία Ποδοσφαιρική Αθλητική Ένωση (Π.Α.Ε) Κέρκυρα. Τις τελευταίες αγωνιστικές συμμετείχε ως Α.Ο. ΚΑΣΣΙΟΠΗΣ και τελικώς υποβιβάστηκε στο τοπικό πρωτάθλημα, στο οποίο δεν δήλωσε συμμετοχή και εν τέλει διαλύθηκε.

Έδρα 
Έδρευε στο Δημοτικό Στάδιο Κέρκυρας, το οποίο είναι τμήμα του ΕΑΚ (Εθνικό Αθλητικό Κέντρο) Κέρκυρας.

Έμβλημα και χρώματα

Έμβλημα 
Η «Απήδαλος Ναυς» αποτελούσε το έμβλημα του συλλόγου.

Χρώματα 
Χρώματα της ομάδας ήταν ο κόκκινο και το μπλε.

Παραπομπές

Εξωτερικοί σύνδεσμοι 

Ανενεργές ποδοσφαιρικές ομάδες Ελλάδας
Αθλητικοί σύλλογοι Κέρκυρας
Μαρία Τζομπανάκη

Η Μαρία Τζομπανάκη (Χανιά, 1956) είναι Ελληνίδα ηθοποιός, απόφοιτη του Εθνικού Θεάτρου, με σπουδές στον χορό, την κλασική κιθάρα και το τραγούδι.

Έχει σκηνοθετήσει τη Συμφωνική Ορχήστρα της Σόφιας και πλήθος θεατρικών παραστάσεων. Διδάσκει υποκριτική, σωματική έκφραση του θεατρικού λόγου και πολιτισμική αγωγή του σύγχρονου ηθοποιού. Από το 2002 έως το 2010 υπήρξε δημοτική σύμβουλος στην Αθήνα. Διετέλεσε Αντιδήμαρχος στη Σχολική Μέριμνα, Πρόεδρος Ανάπτυξης και Στρατηγικής, Πρόεδρος Κοινωνικής Ευθύνης και υπεύθυνη Ευρωπαϊκών προγραμμάτων και ανέλαβε επίσης την αναβάθμιση και λειτουργία των δημοτικών κινηματογράφων. Εκλεγμένη αντιπρόεδρος της Παγκρητίου Ενώσεως το 2000. Είναι Πρόεδρος της ΜΚΥΟ "ORFEUS" και δημιουργός του Πολιτιστικού Κέντρου Πράσινου Τουρισμού "ΜΑΡΓΑΡΙΤΕΣ" που ενοποιήθηκε με την "ORFEUS". Είναι μητέρα του επίσης ηθοποιού, Ορφέα Αυγουστίδη.Είναι παντρεμένη με τον επιχειρματία Γιάννη Βάλβη.

Τηλεόραση 
Στην τηλεόραση έχει εμφανιστεί στις σειρές Οι Πανθέοι, Η Τελευταία Νύχτα της Γης, Λάουρα, Οι αξιόπιστοι, Το γυμνό κορίτσι, Ουράνιο τόξο, Δεσμώτες, Παρακαμπτήριος, Άνω κάτω το Σαββάτο, Τμήμα Ηθών, Ρίχτερ Μιούζικ, Τολμηρές Ιστορίες, Οι Αγνοημένοι, Ανατομία ενός εγκλήματος, Το μάτι του φιδιού, Μαγική Νύχτα,  Τολμηρές Ιστορίες, Ο ιός του πατέρα, Εκείνες κι εγώ, Διπλή αλήθεια, Και οι παντρεμένοι έχουν ψυχή, Το φτερούγισμα του γλάρου, Ο Ιούδας φιλούσε υπέροχα, Μια φορά στα χίλια χρόνια, Ποτέ δεν είναι αργά, Τα παιδιά της Νιόβης (Τηλεοπτική σειρά), Οι Μάγισσες της Σμύρνης, Το Κόκκινο Δωμάτιο, Όμικρον Θετικό, Σημεία και Τέρατα, Σασμός. 

Απόφοιτοι της Δραματικής Σχολής του Εθνικού Θεάτρου
Ελληνίδες ηθοποιοί τηλεόρασης
Ελληνίδες ηθοποιοί κινηματογράφου
Πανελλήνιο πρωτάθλημα κλειστού στίβου ανδρών 2015

Το 29ο Πανελλήνιο πρωτάθλημα κλειστού στίβου ανδρών, διοργανώθηκε στις 14 και 15 Φεβρουαρίου 2015 στο Στάδιο Ειρήνης και Φιλίας. Πρωταθλητής αναδείχθηκε για πέμπτη φορά στην ιστορία του ο Ολυμπιακός.

Λεπτομέρειες

Στο πρωτάθλημα μετείχαν δεκάδες αθλητές από όλη την Ελλάδα και εκτός συναγωνισμού Κύπριοι αθλητές. Βαθμολογήθηκαν συνολικά 53 σωματεία.

Νικητές

Πηγή:

Ομαδική βαθμολογία

Πηγή:

Πηγές
 ΣΕΓΑΣ: 29ο πρωτάθλημα κλειστού. Αποτελέσματα και βαθμολογίες

Παραπομπές

Κλειστού στίβου ανδρών
Στίβος το 2015
Διοργανώσεις στίβου στον Πειραιά
Πατήρ Γεώργιος Σηφάκης

Ο Παπά Γιώργης Σηφάκης ήταν Έλληνας ιερέας, δάσκαλος, αντιστασιακός και ένας εκ των 62 Μαρτύρων της Κρήτης.

Βιογραφικά Στοιχεία 
Γεννήθηκε στην Αγία Βάρβαρα Ηρακλείου το 1870 και κατάγεται από την Οικογένεια Σηφάκη, η οποία είχε σημαντική συμμετοχή στην Εθνική Αντίσταση.

Ως εφημέριος διακόνεψε την ενορία Αγίας Βαρβάρας από το 1905 μέχρι την εκτέλεσή του το 1942. Ήταν ο πρώτος δάσκαλος που δίδαξε στο Δημοτικό Σχολείο Πανασού κατά τα έτη 1921-1922. Συμμετείχε στην τοπική ομάδα της Εθνικής Αντίστασης κατά τη Γερμανική Κατοχή και συνελήφθη τρεις φορές από τους Γερμανούς.

Συμμετοχή στην Εθνική Αντίσταση 
Εκτελέστηκε στις 14 Ιουνίου του 1942 στο Γάζι του Νομού Ηρακλείου Κρήτης μαζί με 49 ακόμη Μάρτυρες, αφότου απήχθη από την Αγία Βαρβάρα όπου και διέμενε. 

Ο γιος του Ευάγγελος Σηφάκης εκτελέστηκε την ίδια ημέρα. Την ημέρα της εκτέλεσης λειτούργησε στην αυλή της φυλακής, που υπήρχε μόνο η Αγία Τράπεζα ύστερα από άδεια των Γερμανών, με τα ιερά σκεύη και Αντιμήσιο από τον Άγιο Φανούριο Κατσαμπά. Κοινώνησε τους συγκρατούμενούς του και κατόπιν επιλογής τούς επιβίβασαν σε αυτοκίνητα και τους οδήγησαν στον τόπο του μαρτυρίου. Κατά τη μεταφορά έψαλλε τη νεκρώσιμο ακολουθία. 

Ο αδερφός του Μιχαήλ Σηφάκης εκτελέστηκε στις 3 Ιουνίου του 1942.

Κάθε χρόνο τελείται μνημόσυνο στο εκκλησάκι των Αγίων Πάντων στην Αμμουδάρα Γαζίου για τους πεσόντες, παρουσία των τοπικών αρχόντων και των ενόπλων δυνάμεων.

Αποτελεί μία από τις σημαντικές προσωπικότητες για το χωριό της Αγίας Βαρβάρας Ηρακλείου, ενώ προτομή του βρίσκεται στην Πλατεία του χωριού. Του απονεμήθηκε παράσημο και δίπλωμα από το Υπουργείο Εθνικής Άμυνας ως μέλος της αντάρτικης ομάδας Εμμανουήλ Μπαντουβά και τιμητικό δίπλωμα από το Σύλλογο Εκπαιδευτικών Πρωτοβάθμιας Εκπαίδευσης νομού Ηρακλείου «Δομήνικος Θεοτοκόπουλος».

Εγγονός του είναι ο Κωνσταντίνος Σηφάκης, επί σειρά ετών πρώην Γραμματέας της Κοινότητας Αγίας Βαρβάρας, ενώ ανιψιός του είναι ο Γρηγόρης Σηφάκης, Ομότιμος Καθηγητής της αρχαίας ελληνικής φιλολογίας του Αριστοτελείου Πανεπιστημίου Θεσσαλονίκης.

Παραπομπές

Έλληνες κληρικοί
Ιστορία της Κρήτης κατά τον Β΄ Παγκόσμιο Πόλεμο
Έλληνες Αντιστασιακοί
Ιστορία ενηλικίωσης

Στην ειδολογία, μια ιστορία ενηλικίωσης είναι ένα είδος λογοτεχνίας και κινηματογράφου το οποίο ως θέμα του έχει το μεγάλωμα του πρωταγωνιστή από την νεότητα στην ενήλικη ζωή. Οι ιστορίες ενηλικίωσης δίνουν έμφαση στον διάλογο και στον εσωτερικό μονόλογο περισσότερο από ότι στην δράση, και συχνά τοποθετούνται χρονικά στο παρελθόν. Τα υποκείμενα των ιστοριών ενηλικίωσης είναι τυπικά αγόρια στην ύστερη εφηβεία. Το μυθιστόρημα μαθητείας (γερμανικά: Bildungsroman) είναι ένα υπο-είδος της ιστορίας ενηλικίωσης. Είναι διαδεδομένο στην λογοτεχνία και ασχολείται με την ψυχολογική και ηθική ανάπτυξη του πρωταγωνιστή, οπότε η αλλαγή του χαρακτήρα του είναι εξαιρετικά σημαντική.

Στην λογοτεχνία 
 Η Τηλεμάχεια στην Ομήρου Οδύσσεια (8ος αιώνας π.Χ.)
 Hayy ibn Yaqdhan του Ιμπν Τούφαϊλ (12ος αιώνας)
 Η Ιστορία του Τομ Τζόουνς, ενός Έκθετου (1749) του Χένρι Φίλντινγκ
 Η ζωή και οι απόψεις του Τρίστραμ Σάντι κυρίου από σόι (1759) του Λόρενς Στερν
 Καντίντ (1759) του Βολταίρου 
 Θρύλοι του δάσους (1938) της Μάρτζορι Κίναν Ρόουλινγκς
 Ο φύλακας στη σίκαλη (1951) του Τζ. Ντ. Σάλιντζερ
 A Day No Pigs Would Die (1972) του Ρόμπερτ Νιούτον Πεκ
 Ο χαρακτήρας Annemarie στο μυθιστόρημα Number the Stars (1989)
 Μενεξεδένιος ιβίσκος (2003) της Τσιμαμάντα Νγκότζι Αντίτσι

Στον κινηματογράφο 

Στον κινηματογράφο, οι ταινίες ενηλικίωσης είναι ένα είδος εφηβικών ταινιών. Επικεντρώνονται στην ψυχολογική και ηθική ανάπτυξη ενός πρωταγωνιστής από την νεότητα στην ενήλικη ζωή. Η προσωπική ανάπτυξη και αλλαγή είναι ένα σημαντικό χαρακτηριστικό αυτού του είδους, το οποίο βασίζεται σε διάλογο και συναισθηματικές αποκρίσεις, και λιγότερο σε δράση. Ο κύριος χαρακτήρας είναι τυπικά αγόρι περίπου στα μέσα της εφηβείας και η ιστορία αφηγείται συχνά μέσω αναδρομών στο παρελθόν. Θέματα που αναπτύσσονται σπάνια στα μυθιστορήματα του αντίστοιχου είδους, όπως η ανάπτυξη της σεξουαλικής ταυότητας και οι πολιτικές απόψεις, παρουσιάζονται συχνά στις ταινίες ενηλικίωσης· παρομοίως και η φιλοσοφική ανάπτυξη. Τα σεξουαλικά θέματα παρουσιάζονται συχνά με κωμικό ή χιουμοριστικό τρόπο.

Παραδείγματα ταινιών αυτού του είδους είναι οι Νεανικά Συνθήματα (1973), Το ξεπέταγμα (1985), Μπρέκφαστ Κλαμπ (1985), Στάσου Πλάι μου (1986), Νεανικά Μπερδέματα (1993), Σχεδόν Διάσημοι (2000), και Μεγαλώνοντας (2014), η τελευταία των οποίων γυρίστηκε με τους ίδιους ηθοποιούς μέσα σε μια περίοδο δώδεκα ετών. Οι ιστορικές ταινίες ενηλικίωσης έχουν γίνει εξαιρετικά δημοφιλείς στην μεταπολεμική περίοδο. Η ταινία Johnny Tremain (1957) αφηγείται την ιστορία ενός αργυροχόου την περίοδο της Αμερικανικής Επανάστασης ο οποίος είναι μαθητευόμενος, κυριολεκτικά και μεταφορικά. Οι ταινίες αυτές έχουν πρωταγωνιστές σε συγκεκριμένες ηλικιακές ομάδες: προέφηβους σε ταινίες όπως οι The Sandlot (1993) και Το κορίτσι μου (1991) και απόφοιτους λυκείου ή φοιτητές σε ταινίες όπως οι American Pie (1999), Πάρτι Αποφοίτησης (1998), Μία Κάποια Εκπαίδευση (2009) και Δέκα με Τόνο (1994).

Τηλεοπτικές σειρές αυτού του είδους είναι οι The Wonder Years, Ένα Αγόρι Γνωρίζει τον Κόσμο, Happy Days, Freaks and Geeks, Η τρελή οικογένεια του Μάλκολμ και Ένα Κορίτσι Γνωρίζει τον Κόσμο.

Αναφορές 

Πεζογραφία
Κινηματογραφικά είδη
Κυβέρνηση της Κύπρου

Η Κυβέρνηση της Κυπριακής Δημοκρατίας είναι αρμόδια για την διακυβέρνηση του κράτους. 

Η εκτελεστική εξουσία ασκείται από το Υπουργικό Συμβούλιο. 

Η νομοθετική εξουσία ασκείται από τη Βουλή των Αντιπροσώπων. 

Η δικαστική εξουσία είναι ανεξάρτητη από την εκτελεστική και τη νομοθετική εξουσία.

Σημερινή Σύνθεση

Παραπομπές

Εξωτερικοί σύνδεσμοι
Κόμμα Εθνικιστικού Κινήματος

Το Κόμμα Εθνικιστικού Κινήματος (, ) είναι τουρκικό υπερεθνικιστικό πολιτικό κόμμα, το οποίο περιγράφεται από πολλούς αναλυτές και ως νεοφασιστικό. Ιδρύθηκε το 1969, ενώ σημερινός πρόεδρος του κόμματος είναι ο Ντεβλέτ Μπαχτσελί Το κόμμα είναι επίσης γνωστό και ως "Γκρίζοι Λύκοι", καθώς έτσι ονομάζεται η ρατσιστική οργάνωση που αποτελεί την ανεπίσημη παραστρατιωτική νεολαία του.

Ορισμένες πηγές, αναφέρουν το κόμμα ως "δεξιό", όμως σε γενικές γραμμές υπάρχει συμφωνία ότι πρόκειται για ακροδεξιό κόμμα.

Στις Βουλευτικές εκλογές του Νοεμβρίου 2015, το κόμμα πήρε 10,69% (5.085.524 ψήφοι) και κέρδισε 41 έδρες, διατηρώντας τη θέση του ως τέταρτο Κόμμα στη Μεγάλη Εθνοσυνέλευση. Παρά το γεγονός ότι έχει τον χαρακτήρα παραστρατιωτικής οργάνωσης και ότι μέλη του έχουν προβεί σε παράνομες δραστηριότητες δεν έχει υποστεί καμία ποινική ή δικαστική δίωξη.

Παραπομπές

Εξωτερικοί σύνδεσμοι 
 

Τουρκικά πολιτικά κόμματα
Εθνικιστικά κόμματα
Αντισημιτισμός στη Τουρκία
Μισελληνισμός
Ιστ Μπενγκάλ ΦΚ

Η Ιστ Μπενγκάλ (βεγγαλικά: ইষ্টবেঙ্গল, αγγλικά: East Bengal) είναι ινδική ποδοσφαιρική ομάδα από την Καλκούτα, Δυτική Βεγγάλη. Έδρα της ομάδας είναι το Γιούμπα Μπαράτι Κριράνγκαν, χωρητικότητας 68.000 θεατών. Συμμετέχει στην Ι-Λιγκ, το ανώτατο πρωτάθλημα της χώρας.

Ιστορία
Ιδρύθηκε το 1920. Την περίοδο 2012-13 συμμετείχε στα ημιτελικά του Κυπέλλου Ασιατικής Ομοσπονδίας Ποδοσφαίρου ενώ το 2003 κατέκτησε το Πρωτάθλημα Συλλόγων ΕΧΝΑ.

Επιτυχίες
.

Εγχώριες
Νάσιοναλ Φούτμπολ Λιγκ
Πρωταθλήτρια (3): 2000–01, 2002–03, 2003–04
Φεντερέισον Καπ
Νικήτρια (8): 1978, 1980, 1985, 1996, 2007, 2009, 2010, 2012
Ινδικό Σούπερ Καπ
Νικήτρια (3): 1997, 2006, 2011

Διεθνείς
Πρωτάθλημα Συλλόγων ΕΧΝΑ
Νικήτρια (1): 2003

Παραπομπές

Εξωτερικοί σύνδεσμοι
 Επίσημη ιστοσελίδα
 East Bengal at the All India Football Federation website.

Ιδρύσεις ποδοσφαιρικών ομάδων το 1920
Οικολόγοι Ελλάδας

Οι Οικολόγοι Ελλάδας είναι ελληνικό οικολογικό πολιτικό κόμμα, που ιδρύθηκε το 1988. Επικεφαλής του κόμματος είναι ο Κωνσταντίνος Παπανικόλας.

Το κόμμα εκδίδει το οικολογικό περιοδικό Υγεία-Οικολογία, ενώ μέχρι το 2010 κατείχε και τον τηλεοπτικό σταθμό ΤηλεΦΩΣ. Επίσης το 2001, ξεκίνησε τον ραδιοφωνικό σταθμό Ράδιο Υγεία - Οικολογία, αλλά έκλεισε τον ίδιο χρόνο.

Ιστορικό
Το κόμμα συμμετείχε για πρώτη φορά σε εκλογές το 1989, λαμβάνοντας μέρος στις βουλευτικές εκλογές του Νοέμβρη του ίδιου χρόνου όπου έλαβε το 0,42% των ψήφων. Έκτοτε, έλαβε μέρος αυτόνομα σε όλες τις εκλογικές αναμετρήσεις, από τις βουλευτικές εκλογές του 1990, έως τις βουλευτικές εκλογές του 1996. Στις βουλευτικές εκλογές του 2000 και του 2004 συνεργάστηκε με το Δημοκρατικό Κοινωνικό Κίνημα και το Αγροτικό Κόμμα, ενώ στις ευρωεκλογές του 2009 κατέβηκε αυτόνομα.

Στις 11 Σεπτεμβρίου 2009, ο πρόεδρος του ακροδεξιού εθνικιστικού κόμματος Λαϊκός Ορθόδοξος Συναγερμός, Γιώργος Καρατζαφέρης ανακοίνωσε τη συμμετοχή του προέδρου των Οικολόγων Ελλάδας, Κωνσταντίνου Παπανικόλα στα ψηφοδέλτια του ΛΑΟΣ, για τις βουλευτικές εκλογές του 2009. Ωστόσο δεν κατάφερε να εκλεγεί.

Στις βουλευτικές εκλογές Μαΐου και Ιουνίου του 2012 και στις ευρωεκλογές του 2014, το κόμμα δεν συμμετείχε. Από το 2015, συμμετέχει στον συνασπισμό κομμάτων Κίνημα Ελληνικής Λαϊκής Δημοκρατικής Απελευθέρωσης (ΕΛ.ΛΑ.Δ.Α.), και μέσω αυτού συμμετείχε στις βουλευτικές εκλογές Ιανουαρίου και Σεπτεμβρίου του 2015. Στις εκλογές αυτές σχολιάστηκε ιδιαίτερα το ιδιόρρυθμο προεκλογικό σποτ του κόμματος του οποίου έγραψε τη μουσική και παρουσίαζε η δημοσιογράφος Τζέφη-Σοφία Ζαχαροπούλου. Κάποια ΜΜΕ το χαρακτήρισαν «το καλύτερο» και άλλα ως «ξεκαρδιστικό».

Αποτελέσματα εκλογών

Βουλευτικές εκλογές

Ευρωεκλογές

Παραπομπές

Εξωτερικοί σύνδεσμοι
 Επίσημη ιστοσελίδα

Ελληνικά πολιτικά κόμματα
Μάλτσιανη

Η Μάλτσιανη (αλβανικά: Maliçan) είναι μικρό χωριό στη νότια Αλβανία. Αποκαλείται και Μάλτσανη ή και Μάλσιανη.

Τοποθεσία 
Βρίσκεται ανατολικά των Αγίων Σαράντα, στην περιοχή "Θεολόγου" (Επαρχία Δίβρης). Εγγύς του βρίσκονται τα χωριά Αγιαντριάς, Γιαννιτσάτι, Δίβρη, Κουλουράτι, Λουψάτι και Τσερκοβίτσα. Βρίσκεται σε υψόμετρο 751 μέτρων.

Ιστορία 
Στο χωριό Μαλσιανη πιθανολογειται ότι βρίσκεται το Ελικρανον ,ερείπια του οποίου διασώζονται ακόμη σήμερα.

Από τη Μάλτσιανη καταγόταν ο Σταυριανός Βιστιάρης, ποιητής του 16ου-17ου αιώνα με μεγάλη φήμη, που στα 1602 σύνθεσε το επικό ποίημα "Ανδραγαθίες του ευσεβεστάτου και ανδρειωτάτου Μιχαήλ Βοεβόδα".

Στα τέλη του 19ου αιώνα ανήκε διοικητικά στον "Καζά του Δελβίνου" ενώ ο πληθυσμός του χωριού, σύμφωνα με την οθωμανική στατιστική του 1895, ήταν 148 κάτοικοι. Το 1913, στον "εθνογραφικό χάρτη της Βορείου Ηπείρου" που συνέταξε το Γενικό Στρατηγείο του Ελληνικού Στρατού, αναφέρεται ότι το χωριό κατοικείται από 220 Έλληνες.

Λοιπά στοιχεία 
Στο χωριό υπάρχουν 16 ναοί με πιο γνωστό εκείνον της Παναγίας που μάλλον έχει κτιστεί κατά τα τέλη του 16ου με αρχές 17ου αιώνα, σύμφωνα με τις απόψεις των ειδικών.

Παραπομπές

Βιβλιογραφία 
 Χαράλαμπος Κίτσος, Ο Θεολόγος βορείου Ηπείρου και τα γύρω χωριά, Εκδόσεις Ο Παλμός της Λεσινίτσας, Αθήνα 1996

Εξωτερικοί σύνδεσμοι 
 trip-suggest.com - Εικόνες από τη Μάλτσιανη (ανακτήθηκε 19/02/2015)
 Wikimapia.org - Μάλτσιανη

Βόρεια Ήπειρος
Χωριά της Αλβανίας
Φοινίκη (Βόρεια Ήπειρος)
Νομός Αυλώνα
Ένωση, Πρόοδος και Δημοκρατία

Η Ένωση, Πρόοδος και Δημοκρατία (ισπ. Unión Progreso y Democracia) είναι ισπανικό πολιτικό κόμμα το οποίο ιδρύθηκε στις 26 Σεπτεμβρίου 2007. Υπήρξε κόμμα με μια σχετική παρουσία στο ισπανικό κοινοβούλιο μεταξύ 2008 και 2013 ωστόσο από το 2015 η δύναμή του έχει περιορισθεί αισθητά όντας στην ουσία ένα ανενεργό κόμμα. 

Ιδεολογικά είναι ένα κοινωνικά φιλελεύθερο κόμμα το οποίο αντιτίθεται στον περιφερειακό εθνικισμό και, ιδιαίτερα, στα αυτονομιστικά κινήματα της Χώρας των Βάσκων και της Καταλονίας. Επίσης, προτείνει την αντικατάσταση του εκλογικού νόμου με έναν αναλογικότερο, καθώς και ένα περισσότερο ομόσπονδο σύστημα για την Ευρώπη.

Ιστορία 
Το κόμμα συμμετείχε για πρώτη φορά σε εκλογές το 2008, όπου συγκέντρωσε 303.246 ψήφους, αριθμός που αντιστοιχεί στο 1,2% των ψήφων, ενώ κέρδισε και μία έδρα στο Ισπανικό Κοινοβούλιο την οποία εκπροσωπούσε η Ρόσα Ντίεθ.

Ο πυρήνας του κόμματος βρίσκεται στη Βασκική Αυτόνομη Κοινότητα, όπου και βασίστηκε σε πολιτικές οργανώσεις εναντίον της ΕΤΑ, ωστόσο απευθύνεται σε ζητήματα που αφορούν όλη την Ισπανία. Ανάμεσα στους υποστηρικτές του κόμματος βρίσκονται οι φιλόσοφοι Φερνάντο Σαβατέρ και Κάρλος Μαρτίνεθ Γκοριαράν, η πρώην ευρωβουλευτής του Ισπανικού Σοσιαλιστικού Εργατικού Κόμματος Ρόσα Ντίεθ και ο συγγραφέας Άλβαρο Πόμπο. Στις εθνικές εκλογές του 2011, το κόμμα συγκέντρωσε 1.143.225 ψήφους που αντιστοιχεί στο 4,70% των ψήφων κερδίζοντας 5 έδρες, ενώ έγινε το τέταρτο μεγαλύτερο κόμμα της χώρας από άποψη εκλογικών ποσοστών.

Στο δεύτερο συνέδριο του κόμματος που διεξήχθη το Νοέμβριο του 2013 αναφέρθηκε ότι το κόμμα έχει 6.165 εγγεγραμμένα μέλη, σημειώνοντας πτώση από τα 6.634 μέλη που είχε το 2011. Αντίστοιχα, στις εθνικές εκλογές του 2015 το κόμμα έλαβε μόλις το 0,62 %, με την πρόεδρό του να ανακοινώνει τον «θάνατο» του κόμματος και την απόσυρσή της από την πολιτική.

Έδρες σε κοινοβούλια

Παραπομπές 

Φιλελεύθερα κόμματα στην Ισπανία
Σεκουλαριστικά κόμματα
Προοδευτικά πολιτικά κόμματα
Ραούλ Σέντικ

Ο Ραούλ Σέντικ Αντονάτσιο (Raúl Sendic Antonaccio, 16 Μαρτίου 1926 - 28 Απριλίου 1989) ήταν ένας απο τους καλύτερους δικηγόρους της Ουρουγουάης, μαρξιστής, συνδικαλιστής και ιδρυτής του Εθνικού Απελευθερωτικού Κινήματος Τουπαμάρος (Tupamaros National Liberation Movement, MLN-T).

Ουρουγουανοί πολιτικοί
Ζάνες

Οι Ζάνες ήταν στην αρχαιότητα χάλκινα αγάλματα του θεού Δία, τα οποία τοποθετούνταν στην είσοδο του σταδίου στην Αρχαία Ολυμπία, μπροστά από το άνδηρο των θησαυρών.

Περιγραφή και ιστορικά στοιχεία 
Το όνομα Ζάνες προκύπτει από τον πληθυντικό αριθμό του ονόματος Ζεύς. Τα αγάλματα αυτά αφιερώνονταν στο ιερό του Διός και κατασκευάζονταν με πόρους από τις χρηματικές ποινές που επέβαλαν οι Ελλανοδίκες σε όσους αθλητές δεν σέβονταν και παραβίαζαν τους κανονισμούς των Ολυμπιακών Αγώνων. Εκτός από χρηματικές ποινές επέβαλαν επίσης σωματικές ποινές ή αποκλεισμό των αθλητών από τους αγώνες ανάλογα με την βαρύτητα της παράβασης στην οποία είχαν υποπέσει.

Σήμερα σώζονται 16 πέτρινα βάθρα των αγαλμάτων, τα οποία είναι τοποθετημένα το ένα δίπλα στο άλλο μπροστά από τη μνημειακή είσοδο του Σταδίου της Αρχαίας Ολυμπίας, την Κρύπτη. Ο λόγος που βρίσκονταν στην περίοπτη αυτή θέση ήταν σκόπιμη, ώστε να αποτελούν παράδειγμα προς αποφυγή για τους αθλητές που έρχονταν να λάβουν μέρος στους αγώνες. Στα βάθρα αυτά, κατά την αρχαιότητα, υπήρχαν ισάριθμα χάλκινα αγάλματα, τα οποία όμως δεν διασώθηκαν.

Οι Ζάνες ήταν έργα μεγάλων και ξακουστών καλλιτεχνών, όπως ο Κλέων ο Σικυώνιος. Όπως αναφέρει ο αρχαίος περιηγητής Παυσανίας, στα βάθρα τους χαρασσόταν επιγραφή με το όνομα του παραβάτη. Η αναγραφή ονόματος αθλητή πάνω σε ένα τέτοιο βάθρο αποτελούσε ντροπή, τόσο για τον ίδιο όσο και για την πόλη από την οποία καταγόταν. Σύμφωνα με την περιγραφή του Παυσανία, οι αρχαιότεροι από τους Ζάνες έγιναν από το χρηματικό πρόστιμο που επιβλήθηκε το 384 π. Χ. στον Θεσσαλό πυγμάχο Εύπωλο, διότι δωροδόκησε τρεις αντιπάλους του με σκοπό να ανακηρυχθεί ο ίδιος νικητής. Παρόμοια ποινή επιβλήθηκε και στους αντιπάλους του που δέχτηκαν την προσφορά του Εύπωλου. Αργότερα, κατασκευάστηκαν άλλα έξι αγάλματα, από τον Αθηναίο αθλητή του πεντάθλου Κάλιππο, επειδή δωροδόκησε τους συναθλητές του. Επίσης, ο Αλεξανδρινός παγκρατιαστής Σαραπίων, ήταν ο πρώτος που τιμωρήθηκε από τους Ήλειους κριτές για δειλία, διότι φοβήθηκε και εγκατέλειψε κρυφά τον ιερό χώρο της Ολυμπίας.

Σύμφωνα με τον Παυσανία

Έκθεση Φωτογραφιών

Παραπομπές

Εξωτερικοί σύνδεσμοι 
Αρχαίοι Ολυμπιακοί Αγώνες από τον κόμβο Οδυσσεύς του Υπουργείου Πολιτισμού και Αθλητισμού.
Παυσανίου Ελλάδος Περιήγησις, 5.21.2 - 18 Ηλιακών Α΄.

Αρχαίοι Ολυμπιακοί Αγώνες
Αρχαία ελληνικά αγάλματα
Αρχαία Ολυμπία
Ουράβα Ρεντ Ντάιαμοντς

Η Ουράβα Ρεντ Ντάιαμοντς είναι μια επαγγελματική, ιαπωνική ποδοσφαιρική ομάδα. Ιδρύθηκε το 1950. Έδρα της ομάδας είναι το Saitama Stadium 2002, χωρητικότητας 63.700 θεατών. Συμμετέχει στην J. League Division 1, την ανώτατη κατηγορία της Ιαπωνίας.

Εξωτερικοί σύνδεσμοι

  Urawa Red Diamonds Official Site
  Urawa Red Diamonds Official Site
  Urawa Red Diamonds Supporters Media Site

Ιδρύσεις ποδοσφαιρικών ομάδων το 1950
 
Ποδοσφαιρικές ομάδες Ιαπωνίας
Περσεμπάγια Σουραμπάγια

Η Περσεμπάγια Σουραμπάγια είναι μια επαγγελματική, ποδοσφαιρική ομάδα από την πόλη Σουραμπάγια, Ινδονησία. Ιδρύθηκε το 1927. Έδρα της ομάδας είναι το Gelora Bung Tomo Stadium, χωρητικότητας 60000 θεατών. Συμμετέχει στην Indonesia Super League. Έχει κατακτήσει δύο φορές το πρωτάθλημα Ινδονησίας (1997, 2004).

Ιδρύσεις ποδοσφαιρικών ομάδων το 1927
Τίμοθι Χάρις

Ο Τίμοθι Χάρις (Timothy Sylvester Harris, 1964-) είναι πολιτικός, ο οποίος διατέλεσε πρωθυπουργός του Αγίου Χριστόφορου και Νέβις από τις 18 Φεβρουαρίου 2015 έως τις 6 Αυγούστου 2022. Υπηρέτησε ως υπουργός Εξωτερικών της  χώρας του από τις 10 Αυγούστου 2001 ως τις 25 Ιανουαρίου 2013. Έπειτα από τη νίκη του συνασπισμού της αντιπολίτευσης στις γενικές εκλογές του 2015, ο Χάρις ανέλαβε πρωθυπουργός. Παρέμεινε πρωθυπουργός μετά την νέα νίκη του στις εκλογές του 2020.

Βιογραφία

Πρώτα χρόνια και εκπαίδευση 
Ο Χάρις γεννήθηκε και μεγάλωσε στην αγροτική περιοχή του Ταμπερνέικλ (στον Άγιο Χριστόφορο) το 1964. Φοίτησε στο σχολείο δευτεροβάθμιας εκπαίδευσης του Κέιον και μετά σε εκείνο του Μπαστέρ. Εν συνεχεία σπούδασε σε 6 πανεπιστήμια, από τα οποία τα 2 βρίσκονται στην Καραϊβική και τα 4 στον Καναδά.

Το 1988 αποφοίτησε από το Τμήμα Κέιβ Χιλ του Πανεπιστημίου των Δυτικών Ινδιών και απέκτησε πτυχίο μπάτσελορ πρώτης τάξης στη λογιστική. Επί διετία εργάστηκε ως μάνατζερ στην εταιρεία S. L. Horsfords and Co Ltd. Το 1990-92 έκανε μεταπτυχιακές σπουδές στα λογιστικά στο Τρινιντάντ. Το 1992 απέκτησε τίτλο Μάστερ. Αργότερα έκανε σπουδές στον Καναδά και απέκτησε διδακτορικό τίτλο από το Πανεπιστήμιο Κονκόρντια στο Μόντρεαλ.

Πολιτική σταδιοδρομία 
Το 1993 εξελέγη για πρώτη φορά βουλευτής με το Εργατικό Κόμμα και επανεξελέγη στις εκλογές του 1995, 2000, 2004 και του 2010. Υπηρέτησε ως υπουργός Γεωργίας, Παιδείας, Εργασίας και Κοινωνικής Ασφάλειας, Εξωτερικών και Διεθνούς Εμπορίου, Βιομηχανίας και Εμπορίου. Το 2013 αποπέμφθηκε από υπουργός Εξωτερικών με απόφαση του πρωθυπουργού Ντενζίλ Ντάγκλας. Αργότερα την ίδια χρονιά ο Χάρις ίδρυσε το Λαϊκό Εργατικό Κόμμα  (PLP). Λίγο πριν διεξαχθούν οι εκλογές του 2015, το PLP σχημάτισε συνασπισμό (Ενωτική Ομάδα) απαρτιζόμενο από το ίδιο και τα κόμματα Λαϊκό Κίνημα Δράσης και Κίνημα Ανήσυχων Πολιτών. Ο συνασπισμός κέρδισε τις εκλογές εκείνης της χρονιάς, παρότι το PLP κέρδισε μόνο 1 έδρα. Ο Χάρις ορκίστηκε ως ο 3ος πρωθυπουργός του Αγίου Χριστόφορου και Νέβις στις 18 Φεβρουαρίου. . Ο Τίμοθι Χάρις ορκίστηκε νέος πρωθυπουργός στις 18 Φεβρουαρίου. Διαδέχθηκε τον Ντενζίλ Ντάγκλας, έπειτα από 20 χρόνια παραμονής του τελευταίου στην εξουσία.

Επανεκλογή 2020 
Ο Χάρις εκλέχθηκε ξανά πρωθυπουργός μετά τη νίκη του στις εκλογές που διεξήχθησαν στις 5 Ιουνίου 2020. Σε εκείνες, ο κυβερνών συνασπισμός, Ομάδα Ενότητα, συναποτελούμενος από τα κόμματα PAM, CCM και PLP, κέρδισε μία σαρωτική νίκη, εξασφαλίζοντας τις 9 από τις συνολικά 11 έδρες που εκλέγονται άμεσα.

Εκλογές 2022 
Ο Χάρις προκήρυξε πρόωρες εκλογές τον Αύγουστο του 2022 στις οποίες ηττήθηκε, με αποτέλεσμα να αποχωρήσει από την πρωθυπουργία, καθώς το PLP έλαβε μόνο 1 έδρα.

Παραπομπές

Εξωτερικοί σύνδεσμοι
St. Kitts & Nevis - Επίσημος ιστότοπος της Κυβέρνησης Αγίου Χριστόφορου και Νέβις
United Nations - Μόνιμη Αποστολή του Αγίου Χριστόφορου και Νέβις στα Ηνωμένα Έθνη: Δήλωση του Εξοχότατου Δρα Τίμοθι Χάρις 
Γραφείο Πρωθυπουργού - Harris dismissed by Prime Minister

Πρωθυπουργοί του Αγίου Χριστόφορου και Νέβις
Κοτόν Σπορ Φουτμπόλ Κλαμπ ντε Γκαρουά

Η Κοτόν Σπορ (γαλλικά: Coton Sport) είναι ποδοσφαιρικός σύλλογος στην Γκαρουά του Καμερούν. Χρώματα του συλλόγου είναι το πράσινο και το λευκό. Τα εντός έδρας παιχνίδια της ομάδας διεξάγονται στο Σταντ Ρουμντέ Ατζιά, χωρητικότητας 22.000 θεατών.

Ιστορία
Ο σύλλογος ιδρύθηκε το 1986.

Επιτυχίες
.

Εγχώριες
Πρωτάθλημα Καμερούν
Πρωταθλήτρια (15): 1997, 1998, 2001, 2003, 2004, 2005, 2006, 2007, 2008, 2010, 2011, 2013, 2014, 2015, 2018
Κύπελλο Καμερούν
Κυπελλούχος (6): 2003, 2004, 2007, 2008, 2011, 2014.

Διεθνείς
ΚΑΦ Τσάμπιονς Λιγκ
Φιναλίστ (1): 2008
ΚΑΦ Καπ
Φιναλίστ (1): 2008

Παραπομπές

Εξωτερικοί σύνδεσμοι

Ποδοσφαιρικές ομάδες Καμερούν
Ιδρύσεις ποδοσφαιρικών ομάδων το 1986
L'Illustration

Το L' Illustration (Η εικονογράφηση) ήταν εβδομαδιαίο εικονογραφημένο περιοδικό, στη γαλλική γλώσσα, που εκδιδόταν στο Παρίσι από το 1843 μέχρι το 1944. Η έκδοση ιδρύθηκε από τον Édouard Charton και το πρώτο τεύχος κυκλοφόρησε στις 4 Μαρτίου 1843.

Το L' Illustration έγινε το 1891 το πρώτο γαλλικό περιοδικό που δημοσίευσε φωτογραφία. Πολλές από τις φωτογραφίες που δημοσίευε το περιοδικό ήταν από πρακτορεία συνεργαζόμενων φωτογράφων, όπως το Charles Chusseau-Flaviens. Απασχολούσε, όμως, και δικούς του φωτογράφους, όπως ο Léon Gimpel και άλλους.

Το 1907, έγινε το πρώτο περιοδικό παγκοσμίως που δημοσίευσε έγχρωμη φωτογραφία.

Δημοσίευσε επίσης πεζογραφήματα σε συνέχειες, όπως τη νουβέλα Le mystère de la chambre jaune (το μυστήριο του κίτρινου δωματίου) του Γκαστόν Λερού.

Στη διάρκεια του Β' Παγκοσμίου πολέμου διευθυνόταν από τον Jacques de Lesdain και έγινε βήμα για τον συνεργαζόμενο με τους Γερμανούς Στρατάρχη και Πρόεδρο της κατεχόμενης Γαλλίας Φιλίπ Πεταίν. Ως αποτέλεσμα, η έκδοση σταμάτησε το 1944, μετά την απελευθέρωση της Γαλλίας.

Το 1945, επανεκδόθηκε σε άλλη μορφή, με τον τίτλο France-Illustration, η οποία πτώχευσε το 1957.

Υποσημειώσεις

Βιβλιογραφία
 Marchandiau Jean-Noël. (1987).  L'Illustration : vie et mort d'un journal, 1843-1944. Toulouse : Éditions Privat. 10-ISBN 2-7089-5335-4; 13-ISBN 978-2-7089-5335-2;  OCLC 17695376

Εξωτερικοί σύνδεσμοι
Επίσημος ιστοχώρος του L'Illustration, εταιρείας που εξέδωσε το Λ' Ιλλουστρασιόν
 Hathi Trust. L'Illustration, ψηφιοποιημένα τεύχη

Περιοδικά με τόπο έκδοσης το Παρίσι
Ανουάρ

Ανουάρ, αραβομουσουλμανικό κύριο όνομα αντρικό.

Προέρχεται από την αραβική λέξη أنور (ʼanwar) «φωτεινότερος, λαμπρότερος», είναι δηλαδή σημασιολογικά παρεμφερές με τα ονόματα Αγλαΐα, Ηλέκτρα, Κλάρα, Ρωξάνη, Σβετλάνα, Φωτεινός/Φωτεινή κτλ. Στα τουρκικά και τα αλβανικά απαντά με τον τύπο Enver, Εμβέρ, στα γαλλικά Anouar και στα αγγλικά Anwar.

Ετυμολογικά σχετίζεται με τα αραβικά ονόματα Μουνίρ (ή Μονίρ) και Νουρ, το οποίο σε σύνθεση δίνει το όνομα Νουρεντίν (ή Νουρεδδίν) «το φως της θρησκείας», τουρκικά Νουρεντίν ή Νουρετίν, και το εβραϊκό αντρικό όνομα Μέιρ (מאיר) «φως» (το πατρωνυμικό της Γκόλντα Μέιρ), το οποίο με επίδραση της προφοράς του ονόματος από τους Ασκενάζι εβραίους λατινογραφείται στα γερμανικά και τα αγγλικά Mayer, Meyer και Myer.

Πρόσωπα με το όνομα Ανουάρ
Ανουάρ Σαντάτ (1918–1981), πρόεδρος της Αιγύπτου, ο πρώτος Άραβας ηγέτης, που υπέγραψε ειρήνη με το Ισραήλ
Ανουάρ Μπραχίμ (1957), Τυνήσιος δεξιοτέχνης στο ούτι και συνθέτης
Ανουάρ Μπενμαλέκ (Κασαμπλάνκα, 1956), Αλγερινός λογοτέχνης

Τέμενος του Ανουάρ
Στην Αντίς Αμπέμπα της Αιθιοπίας, το μεγάλο Ανουάρ τζαμί (ታላቁ የአንዋር መስጊድ), θρησκευτικό κέντρο των μουσουλμάνων της αιθιοπικής πρωτεύουσας, στην περιοχή Αντίς Κετέμα (Addis Ketema).

Σημειώσεις

Ανδρικά ονόματα
Αραβικά ονόματα
Σπύρος Ραθ

Ο Σπύρος Ραθ του Φίλιππου (Κέρκυρα, 1902 - 15 Σεπτεμβρίου 1983) ήταν Δήμαρχος Κερκυραίων, ο τελευταίος εκλεγμένος δήμαρχος πριν την στρατιωτική χούντα που κυβέρνησε την Ελλάδα από το 1967 ως το 1974.

Βιογραφία 
Γεννήθηκε το 1902 στην Κέρκυρα και ήταν παντρεμένος και πατέρας 2 κοριτσιών. Εξελέγη για πρώτη φορά δήμαρχος στις δημοτικές εκλογές του 1964 και ορκίστηκε στις 26 Αυγούστου 1964 δήμαρχος . Ήταν ο πρώτος στην Ελλάδα Δήμαρχος που παραιτήθηκε από το αξίωμα του λόγω της χούντας. Με τη Μεταπολίτευση, ο Ραθ διεκδίκησε ξανά την εκλογή του και εξελέγη δήμαρχος στις εκλογές του 1975 από τον πρώτο γύρο, συγκεντρώνοντας ποσοστό 51,6%. Θήτευσε από τις 26 Σεπτεμβρίου 1975 ως τις 31 Ιουλίου 1978.

Η χήρα του, Τζουλιάνα Ραθ, απεβίωσε σε ηλικία 92 ετών στις 28 Ιανουαρίου 2015. 

Στη μνήμη του Σπύρου Ραθ ο Δήμος Κερκυραίων απονέμει κάθε χρόνο το Βραβείο Ραθ σε νεαρά άτομα από την Κέρκυρα για τις επιδόσεις τους στις καλές τέχνες ή στον αθλητισμό.  Επίσης, στην περιοχή Κεφαλομάντουκο της Κέρκυρας, ένας δρόμος φέρει το όνομα του Σπύρου Ραθ.

Έργα 
Ημερολόγιο Εξορίας, εκδ. «Πλους», Κέρκυρα 1996.

Παραπομπές

Δήμαρχοι Κέρκυρας
Κυβέρνηση της Γαλλικής Δημοκρατίας

Η Κυβέρνηση της Γαλλικής Δημοκρατίας (γαλλικά: Gouvernement de la République française) ασκεί  την εκτελεστική εξουσία στη Γαλλική Δημοκρατία σε συνεργασία πάντα με τον Πρόεδρο της Δημοκρατίας. Αποτελείται από τον Πρωθυπουργό της Γαλλίας, ο οποίος είναι ο επικεφαλής της κυβέρνησης, και τους Υπουργούς και Υφυπουργούς. Οι προϊστάμενοι του κυβερνητικού σχήματος ονομάζονται Υπουργοί (Ministres), ενώ οι άμεσοι υφιστάμενοί τους έχουν τον τίτλο του Υφυπουργού ή Γραμματέα του Κράτους (Secrétaires d'État).

Ένα μικρότερο και πιο ισχυρό εκτελεστικό όργανο, το Συμβούλιο των Υπουργών (Conseil des ministres) αποτελείται μόνο από τους υπουργούς, αν και ορισμένες φορές λαμβάνουν μέρος στις συνεδριάσεις του Συμβουλίου και υφυπουργοί. Γεγονός είναι επίσης ότι ο Πρόεδρος της Γαλλίας δεν συμμετέχει στην κυβέρνηση ούτε και αποτελεί μέλος της,αν και προεδρεύει στις συνεδριάσεις του συμβουλίου των υπουργών,ωστόσο ο Πρωθυπουργός εξακολουθεί να ηγείται του Συμβουλίου, έχοντας στο παρελθόν τον τίτλο του Προέδρου του Συμβουλίου των Υπουργών (Président du Conseil des ministres) κατά την Τρίτη και Τέταρτη Γαλλική Δημοκρατία.

Παραπομπές

Εξωτερικοί σύνδεσμοι
Ρουχακάνα Ρουγκούντα

Ο Ρουχακάνα Ρουγκούντα (Ruhakana Rugunda, γενν. στις 7 Νοεμβρίου 1947) είναι γιατρός και πολιτικός από την Ουγκάντα και πρωθυπουργός από το 2014. Από το 1986 υπηρέτησε σε διάφορα αξιώματα κατά την προεδρία του Γιουέρι Μουσέβενι. Ήταν υπουργός Εξωτερικών από το 1994 ως το 1996 και υπουργός Εσωτερικών από το 2003 ως το 2009. Συνακόλουθα, έγινε μόνιμος αντιπρόσωπος της χώρας του στα Ηνωμένα Έθνη από το 2009 ως το 2011 και υπουργός Υγείας από το 2013 ως το 2014. 

Διορίστηκε πρωθυπουργός στις 18 Σεπτεμβρίου 2014. Αντικατέστησε  τον Αμάμα Εμπαμπάζι, ο οποίος αποπέμφθηκε από την κυβέρνηση.

Ιστορία
Γεννήθηκε στην Επαρχία Καμπάλε και από μικρό παιδί συνήθιζε να διαβάζει τις εφημερίδες στον πατέρα του Σουρουμανί Ρουγκούντα. Οι εμπειρίες του αυτές τον έκαναν να ασχοληθεί αργότερα με την πολιτική. Παρακολούθησε μαθήματα στο σχολείο δευτεροβάθμιας εκπαίδευσης του Κιγκέζι και έπειτα στο κολέγιο Μπουσόγκα Μουίρι. Λίγο μετά εισήλθε στην Ιατρική Σχολή του Πανεπιστημίου Μακέρερε. Έπειτα συνέχισε τις σπουδές του στο Πανεπιστήμιο της Ζάμπιας. Ειδικεύτηκε στην Ιατρική και αποφοίτησε με το πτυχίο μπάτσελορ της Ιατρικής και της Χειρουργικής. Συνέχισε τις σπουδές του στο Πανεπιστήμιο της Καλιφόρνια στις ΗΠΑ και έλαβε μεταπτυχιακό τίτλο στη Δημόσια Υγεία (MSc.Pub.Hlth) Προτού κατέλθει στον πολιτικό στίβο, εργάστηκε ως διοικητικός ιατρός στην Ζάμπια και στο νοσοκομείο της Ουάσινγκτον, όπως επίσης και στο Εθνικό Νοσοκομείο Κενυάτα στο Ναϊρόμπι της Κένυας.Kenyatta National Hospital in Nairobi, Kenya.

Πολιτική σταδιοδρομία
Ήταν πρόεδρος της Φοιτικής Ένωσης του Πανεπιστημίου Μακέρερε (NUSU) και ήταν ενεργός αρχικά με το Κογκρέσο του Λαού (UPC). Το 1986 όταν κατέλαβε την εξουσία ο Μουσέβενι, ο Ρουχακάνα διορίστηκε σε σειρά κυβερνητικών θέσεων: υπουργός Υγείας (1986-88), υπουργός Δημοσίων Έργων, Μεταφορών και Επικοινωνιών (1988-94), υπουργός Εξωτερικών (1994-96) , υπουργός Τύπου (1996-98), Προεδρίας (1998-2001), Νερών, Γης και Περιβάλλοντος (2001-03) και υπουργός Εσωτερικών από το 2003 ως το 2009.

Υπηρέτησε μεταξύ άλλων ως επικεφαλής του Διοικητικού Συμβουλίου για το Περιβαλλοντικό Πρόγραμμα των Ηνωμένων Εθνών (UNEP). Τον Ιούλιο του 2006 ο Ρουγκούντα ηγήθηκε της διαπραγματευτικής ομάδας που είχε στείλει η κυβέρνηση της Ουγκάντας στην Τζούμπα του Σουδάν, για συνομιλίες με τον Στρατό Αντίστασης του Κυρίου.

Τον Ιανουάριο του 2009 διορίστηκε μόνιμος αντιπρόσωπος της Ουγκάντας στα Ηνωμένα Έθνη. Την ίδια περίοδο η θέση του προήχθη σε επίπεδο υπουργού. Δύο φορές υπηρέτησε ως πρόεδρος του Συμβουλίου Ασφαλείας τον Ιούλιο του 2009 και τον Οκτώβριο του 2010 στη διάρκεια της διετούς θητείας της Ουγκάντας στο Συμβούλιο. Έπειτα από τον ανασχηματισμό της κυβέρνησης στις 27 Μαΐου 2011, διορίστηκε υπουργός Τύπου και Επικοινωνιών. Το Μάιο του 2013 έγινε υπουργός Υγείας. 

Το Σεπτέμβριο του 2014 διορίστηκε πρωθυπουργός.

Προσωπικά
Είναι παντρεμένος με την Ζοκλίν Ρουγκούντα και έχουν 4 γιους.

Παραπομπές

Εξωτερικοί σύνδεσμοι
 Πλήρης κατάλογος των υπουργών της κυβέρνησης του 2011 

Πρωθυπουργοί της Ουγκάντας
Ηγέτες εν ενεργεία
Σαπφώ Λεοντιάς

Η Σαπφώ Λεοντιάς, ήταν ελληνίδα λόγια, παιδαγωγός και φεμμινίστρια. Γεννήθηκε σε επαρχεία της Λευκωσίας το 1832 και πέθανε στην Κωσταντινούπολη το 1900.  
 Σπούδασε ελληνική, γαλλική και γερμανική Φιλολογία. Ηταν αδελφή της Αμαλια Κλιρίδη-Λεοντιας, ιδρύτρια του γυναίκείου περιοδικού Ευριδίκη και σύζηγός του Στεφανού Ναρλή, βουλευτή της Οθομανικής βουλής. Είχαν μία κόρη την Κορίννα. 
Το 1854, κλήθηκε στη Σάμο, για να οργανώσει το εκεί Παρθεναγωγείο, Ίδρυμα το οποίο διεύθυνε ως το 1858. 

Το 1859 μετέβη στη Σμύρνη, όπου ανέλαβε τη διεύθυνση του Παρθεναγωγείου του Μεθοδίου Αρώνη, ενώ το 1861 επέστρεψε στη Σάμο, προσκαλεσμένη από τον ηγεμόνα Μιλτιάδη Αριστάρχη, ο οποίος ίδρυσε με τη βοήθειά της άλλα τέσσερα Παρθεναγωγεία. 

Το 1863 επέστρεψε στη Σμύρνη, όπου ανέλαβε τη διεύθυνση του Παρθεναγωγείου "Αγία Φωτεινή", θέση από την οποία παραιτήθηκε το 1875. Στη συνέχεια έφυγε για την Πόλη, όπου ανέλαβε την οργάνωση και τη διεύθυνση του Παρθεναγωγείου "Παλλάς", το οποίο και διεύθυνε μέρι το 1886, προσφέροντας τα μέγιστα στη γυναικεία εκπαίδευση της Πρωτεύουσας. 

Το 1887 επέστρεψε και πάλι στη Σμύρνη όπου ανέλαβε ξανά τη διεύθυνση της "Αγίας Φωτεινής" έως το 1891, οπότε και επέστρεψε και πάλι ως διευθύντρια του Παρθεναγωγείου της "Παλλάδος". Παραιτήθηκε λίγα χρόνια αργότερα. Πέθανε στην Κωνσταντινούπολη στις 16 Μαρτίου 1900. 

Ήταν προσωπική φίλη και συνεργάτιδα της Εθνικής Ευεργέτριας Ελένης Αρχιγένους.

Συγγραφικό Έργο
Η Λεοντιάς κατά τα χρόνια της διδασκαλικής της θητείας συνέγραψε πλήθος δοκιμίων. Από πολύ νωρίς πιστέυει οτι οι γυναίκες πρέπει να μορφοθούν και "ττοποθετεί τη γυναίκα απέναντι στο έθνος και στον πολιτισμό, θεωρεί ότι πρέπει να τα υπερασπιστεί, να τα προστατεύσει και να τα διατηρήσει έχοντας ως υπόβαθρο μια σωστή, ευρεία και συστηματική παιδεία.
Άρθρα, ποιήματα, παιδαγωγικές διατριβές και μελέτες της δημοσιεύτηκαν σε πολλά περιοδικά και εφημερίδες.  Το γυναίκείο περιοδικό Ευριδίκη εκδίδεται για τρία χρόνια στην Κωνσταντινούπολη, από τις 21 Νοεμβρίου 1870 έως τις 30 Μαΐου 1873. Συνολικά εκδίδονται 76 τεύχη, τα οποία αποτελούνται από 878 σελίδες. . Η Λεοντίας είναι γνωστή για το περιοδικό Ευριδίκη, το "Κορασιακήν Χρηστομάθειαν", "Οικιακήν Οικονομίαν", "Εκθέσεις ίδεών" και μιά μελέτη υπό τον τίτλο "Ανήρ και γυνή", όπου εξετάζονταν τα των σχέσεων των δύο φύλων.

Πηγές 
"Ημερολόγιον των Εθνικών Φιλανθρωπικών Καταστημάτων (1905)", Εν Κωνσταντινουπόλει, 1904, σ.353-357.

Sappho Léondias (1830-1900) « figure citoyenne majeure de la Nation »

Έλληνες παιδαγωγοί
Έλληνες δοκιμιογράφοι
Ελληνίδες φεμινίστριες
Αριθμός UN

Οι αριθμοί UN ή αναγνωριστικά UN είναι τετραψήφιοι αριθμοί που χαρακτηρίζουν επικίνδυνες ουσίες και αντικείμενα (όπως εκρηκτικά, εύφλεκτα υγρά, τοξικές ουσίες, κλπ.) στα πλαίσια των διεθνών μεταφορών.

Κάποιες επικίνδυνες ουσίες έχουν δικούς τους αριθμούς UN (π.χ. το ακρυλαμίδιο έχει UN2074), ενώ κάποιες φορές ομάδες από χημικές ουσίες ή προϊόντα με παρόμοιες ιδιότητες έχουν έναν κοινό αριθμό UN (π.χ. τα εύφλεκτα υγρά, που δεν προσδιορίζονται πιο συγκεκριμενα, έχουν UN1993). Μια χημική ουσία στη στερεή της κατάσταση μπορεί να έχει διαφορετικό αριθμό UN από ό,τι στην υγρή φάση, αν οι επικίνδυνες ιδιότητες διαφέρουν σημαντικά· οι ουσίες με διαφορετικά επίπεδα καθαρότητας (ή συγκέντρωσης σε διάλυμα) μπορεί επίσης να έχουν διαφορετικούς αριθμούς UN.

Οι αριθμοί UN παίρνουν τιμές από UN0001 μέχρι περίπου UN3518 και εκχωρούνται από την Επιτροπή Εμπειρογνομώνων του Οργανισμού Ηνωμένων Εθνών για τη Μεταφορά Επικίνδυνων Αγαθών. Δημοσιεύονται ως τμήμα των Συστάσεων για τη μεταφορά επικίνδυνων αγαθών, που είναι επίσης γνωστές και ως το Πορτοκαλί βιβλίο. Αυτές οι συστάσεις υιοθετούνται από τον κανονιστικό οργανισμό που είναι υπεύθυνος για καθέναν από τους τρόπους μεταφοράς.

Κανένας αριθμός UN δεν έχει εκχωρηθεί σε μη επικίνδυνες ουσίες. Ουσίες αυτού του είδους απλώς δεν διαθέτουν αριθμό UN.

Για περισσότερες λεπτομέρειες, δείτε τους καταλόγους με τους αριθμούς UN  (Lists of UN numbers).

Οι αριθμοί NA (North America - Βόρεια Αμερική), γνωστοί επίσης ως αριθμοί DOT εκδίδονται από το υπουργείο μεταφορών των ΗΠΑ  και είναι ταυτόσημοι με τους αριθμούς UN, εκτός από το ότι κάποιες ουσίες που δεν διαθέτουν αριθμό UN μπορεί να έχουν αριθμό NA. Αυτοί οι πρόσθετοι αριθμοί NA χρησιμοποιούν την περιοχή NA8000 - NA9999.

Αναγνωριστικά κινδύνου

Με κάθε αριθμό UN σχετίζεται ένα αναγνωριστικό κινδύνου, που κωδικοποιεί τη γενική τάξη κινδύνου και την υποδιαίρεση της (και, στην περίπτωση των εκρηκτικών, την ομάδα συμβατότητας όπου ανήκει η ουσία). Αν μια ουσία παρουσιάζει πολλούς κινδύνους, τότε μπορεί να οριστούν δευτερεύοντα αναγνωριστικά επικινδυνότητας. Δεν είναι δυνατό να συναχθούν οι τάξεις επικινδυνότητας μιας ουσίας από τον αριθμό UN της: πρέπει να αναζητηθούν σε πίνακα.

Δείτε επίσης 
Επικίνδυνα αγαθά (Dangerous goods)
Αριθμός CAS

Εξωτερικοί σύνδεσμοι

 Search UN/NA-numbers HazMat Database based on US-CFR 49
 United Nations Committee of Experts on the Transport of Dangerous Goods
 UN Recommendations on the Transport of Dangerous Goods.  Part 2 defines the hazard classes and their divisions and Part 3 contains a complete list of all UN numbers and their hazard identifiers.
 The Emergency Response Guidebook from the U.S. Department of Transportation contains a list of all assigned NA numbers along with recommended emergency procedures.
 UN and NA Numbers. Site provides bill of lading shipping descriptions for transportation in the U.S.

Χημική ονοματολογία
Χημικές ουσίες
The Hangover

The Hangover είναι μία αμερικάνικη κωμωδία, παραγωγής 2009, σε σκηνοθεσία Τοντ Φίλιπς και σε σενάριο των Τζον Λούκας και Σκοτ Μουρ. Στην ταινία αυτήν τρεις κολλητοί φίλοι ο Φιλ Γουόνεκ , ο Στου Πράις, ο Άλαν Γκάρνερ και ο Νταγκ Μπίλινηκς αποφασίζουν να πάνε στο Λας Βέγκας για να κάνουν ένα μπάτσελορ πάρτι προς τιμήν του Νταγκ Μπίλινηκς, ο οποίος παντρεύεται. Ωστόσο όταν οι Φιλ, Στου και Άλαν ξυπνάνε το πρωί διαπιστώνουν ότι δεν θυμούνται τίποτα από τα γεγονότα της προηγούμενης νύχτας και ότι ο Νταγκ έχει εξαφανιστεί. Έτσι, θα κάνουν προσπάθεια να τον βρουν πριν από τον γάμο.

Η ταινία έκανε πρεμιέρα στις 30 Μαΐου 2009 στο Grauman’s Chinese Theater στο Χόλυγουντ, ενώ στους κινηματογράφους των ΗΠΑ προβλήθηκε για πρώτη φορά στις 26 Μαΐου 2009.Έσπασε τα ταμεία παγκοσμίως και έλαβε κυρίως θετικές κριτικές.Κέρδισε μια Χρυσή Σφαίρα καθώς και άλλα βραβεία.

Ακολούθησαν άλλες δυο ταινίες συνέχειες του Hangover : Το The Hangover II και το The Hangover Part III.

Πλοκή 

Στο The Hangover,  δύο ημέρες πριν τον γάμο του, ο Νταγκ και οι τρεις κολλητοί του πηγαίνουν στο Λας Βέγκας για μια νύχτα ξεφαντώματος που θα τους μείνει αξέχαστη. 

Όταν όμως, οι τρεις κολλητοί του γαμπρού ξυπνούν την επομένη με φρικτό πονοκέφαλο, δεν μπορούν να θυμηθούν τίποτα από την προηγούμενη νύχτα. Η πολυτελής σουίτα τους θυμίζει βομβαρδισμένο τοπίο και ο γαμπρός είναι άφαντος. Μην έχοντας ιδέα για το τι μπορεί να έχει συμβεί και με τον χρόνο να λιγοστεύει, οι τρεις φίλοι πρέπει να προσπαθήσουν να θυμηθούν όλες τις εσφαλμένες αποφάσεις που πήραν το προηγούμενο βράδυ, να τις ακολουθήσουν και να προλάβουν να επιστρέψουν έγκαιρα στο Λος Άντζελες με τον Νταγκ. Όσα περισσότερα όμως θυμούνται, τόσο περισσότερο συνειδητοποιούν πόσο άσχημα έχουν μπλέξει.

Ηθοποιοί & χαρακτήρες 

 Μπράντλεϊ Κούπερ στο ρόλο του Φιλ 
 Εντ Χελμς στο ρόλο του Στούαρτ "Στου" Πράις
 Ζακ Γαλιφιανάκης στο ρόλο του Άλαν Γκάρνερ
 Τζάστιν Μπάρθα στο ρόλο του Νταγκ Μπίλινγκς
 Κεν Τζέονγκ στο ρόλο του Λέσλι Τσόου
 Σάσα Μπαρέσε στο ρόλο της Τρέισι Γκάρνερ
 Ρεΐτσελ Χάρις στο ρόλο της Μελίσσα
 Μαΐκ Επς στο ρόλο του Μαύρου Νταγκ, ο τύπος που θεωρήθηκε ως ο Νταγκ
 Ροιμ Ρίνγκλ στο ρόλο του Αστυνομικού Φράνκλιν  
 Μπράιαν Κάλεν στο ρόλο του Έντι Παλέρμος
 Ματ Γουόλς στο ρόλο του Δρ. Βαλς
 Μάικ Τάισον ως ο εαυτός του

Πληροφορίες Παραγωγής 
Η ταινία γυρίστηκε μέσα σε 15 ημέρες.
Τα γυρίσματα της ταινίας πραγματοποιήθηκαν στην πολιτεία της Νεβάδας.Συγκεκριμένα τα γυρίσματα έγιναν κυρίως στο Λας Βέγκας, στο Caesars Palace.

Box office 
Με προϋπολογισμό 35.000.000 δολάρια, η ταινία  The Hangover απέφερε 16,734,033 δολάρια το πρώτο σαββατοκύριακο. Συνολικά έχει αποφέρει 277,322,503 στο αμερικανικό και στο καναδέζικο box Office.Παγκοσμίως συγκέντρωσε 467,416,722 δολάρια.

Βραβεία και Υποψηφιότητες

Παραπομπές

Εξωτερικοί σύνδεσμοι 
 Επίσημη ιστοσελίδα 
 The Hangover στο IMDb
 The Hangover στο Rotten Tomatoes
 The Hangover στο myFILM.gr

Αμερικανικές ταινίες
Ταινίες του 2009
Ταινίες παραγωγής Warner Bros.
Αμερικανικές κωμικές ταινίες
Αγγλόφωνες ταινίες
Αμερικανικές buddy ταινίες
Ταινίες γυρισμένες στη Νεβάδα